Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 309/12/2202	Galanta, 24.10.2012
EEČ : 2-17-252-2012

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Slovenský rybársky zväz Mestská organizácia XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Ostatné útvary OR PZ XXXXX pod spisovou značkou ORP-XXXXX
obvinený XXXXX dňa 27.09.2012 vyhlásil, že spáchal skutok spočívajúci v tom, že dňa 21.04.2012 v čase od 16.35 hod do 20.00 hod v katastri obci XXXXX na odstavnom ramene XXXXX medzi obcami XXXXX vo vzdialenosti asi 1500 m smerom od cestného mostu XXXXX smerom na obec XXXXX v rybárskom revíry číslo XXXXX neoprávnene zasiahol do výkonu rybárskeho práva a to takým spôsobom, že v čase individuálnej ochrany lovil ryby pomocou jednej rybárskej udice zn.Attajk o dĺžke 300  cm, ktorá udica bola ošetrená   s navijakom zn. Awa Sfima, s háčikom a s plavákom, pričom ako návnadu použil kostné červy, čím Slovenskému rybárskemu zväzu Mestská organizácia v XXXXX nespôsobil škodu, nakoľko ulovené ryby a to  1  ks amerického sumca a 5 ks plotíc pustil späť do vody živé,
 
naplňujúci znaky prečinu pytliactva podľa ust. § 310 ods.1 Trestného zákona,
škodu, ktorú  poškodený za Mestskú organizáciu SRZ XXXXX vyčíslil ako morálnu škodu vo výške 200,- Eur, uhradil 

Odôvodnenie: 
Uznesením povereného príslušníka Okresného riaditeľstva PZ v XXXXX. Obvodného oddelenia PZ v XXXXX č. ČVS: ORP-XXXXX zo dňa 21.04.2012 bolo začaté trestné stíhanie a súčasne bolo  vznesené obvinenie XXXXX za prečin pytliactvo podľa ust. § 310 ods.1 Trestného zákona na tom skutkovom základe, ako je to uvedené vo výrokovej časti tohto uznesenia. 

Podľa § 310 ods.1 Trestného zákona kto neoprávnene zasiahne do výkonu práva poľovníctva alebo do výkonu rybárskeho práva tým, že bez povolenia loví zver alebo ryby alebo loví zver alebo ryby v čase ich ochrany  alebo zakázaným spôsobom, alebo kto ukryje, prechováva alebo na seba a lebo na iného prevedie zver alebo ryby neoprávnene ulovené alebo nájdené, potrestá sa odňatím slobody až na dva roky.  
 
V predmetnej veci  sa teda  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ust. § 220 ods. l Trestného poriadku.

Podľa ust. § 220 ods. 1 Trestného poriadku v konaní o prečine,  na ktorý zákon ustanovuje trest odňatia slobody, ktorého horná  hranica neprevyšuje  päť  rokov,   môže prokurátor  so  súhlasom  obvineného a  poškodeného rozhodnúť o schválení zmieru a zastaviť trestné stíhanie, ak obvinený 

a/ vyhlási,  že spáchal  skutok, za   ktorý je  stíhaný a  nie sú odôvodnené pochybnosti o tom, že jeho vyhlásenie bolo vykonané  slobodne, vážne a určito,
b/ nahradil  škodu, pokiaľ  bola  činom  spôsobená, alebo  urobil iné  opatrenia na náhradu škody, alebo inak odstránil ujmu vzniknutú   trestným činom a
c/ zloží na účet  súdu a v prípravnom konaní  na účet prokuratúry  peňažnú  sumu  určenú   konkrétnemu  adresátovi  na  všeobecne  prospešné účely a táto peňažná  suma nie je zrejme neprimeraná  závažnosti spáchaného trestného činu,
a vzhľadom na  povahu a závažnosť spáchaného  činu, na mieru, akou bol trestným  činom dotknutý verejný  záujem, na osobu  obvineného a na jeho  osobné a majetkové  pomery považuje takýto spôsob rozhodnutia za dostačujúci.

Obvinený XXXXX a poškodený Slovenský rybársky zväz, Mestská organizácia XXXXX v zastúpení splnomocneným zástupcom XXXXX so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne,  vážne a určito vyhlásil, že spáchal skutok, za ktorý je stíhaný. Svoj čin oľutoval, ryby, ktoré ulovil, boli vrátené späť do vody, preto priamu materiálu škodu svojim skutkom nespôsobil. Poškodený vyhlásil, že mu bola spôsobená morálna škoda vo výške 200,- Eur. Obvinený túto sumu uhradil priamo poškodenému a tento so zmierom súhlasil.

Dňa 14.09.2012 obvinený XXXXX vložil na účet Krajskej prokuratúry            v Trnave  sumu vo výške 100,- Eur na verejnoprospešné účely. 

Z uvedenej peňažnej sumy patrí štátu na peňažnú pomoc obetiam trestnej činnosti 50 % a 50 % peňažnej sumy patrí Slovenskému rybárskemu zväzu, Miestna organizácia XXXXX,  ktorú za adresáta označil obvinený. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doteraz nebol trestne ani priestupkovo stíhaný a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka